02019R0626 — ET — 18.02.2021 — 004.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI RAKENDUSMÄÄRUS (EL) 2019/626, 5. märts 2019, milles käsitletakse nende kolmandate riikide või nende piirkondade loetelusid, kust on lubatud Euroopa Liitu tuua teatavaid inimtoiduks ettenähtud loomi ja kaupu, ning millega muudetakse rakendusmäärust (EL) 2016/759 kõnealuste loetelude osas (EMPs kohaldatav tekst) (ELT L 131 17.5.2019, lk 31)

Muudetud:









▼B

KOMISJONI RAKENDUSMÄÄRUS (EL) 2019/626,

5. märts 2019,

milles käsitletakse nende kolmandate riikide või nende piirkondade loetelusid, kust on lubatud Euroopa Liitu tuua teatavaid inimtoiduks ettenähtud loomi ja kaupu, ning millega muudetakse rakendusmäärust (EL) 2016/759 kõnealuste loetelude osas

(EMPs kohaldatav tekst)







Artikkel 1

Reguleerimisese ja kohaldamisala

Käesolevas määruses käsitletakse nende kolmandate riikide või nende piirkondade loetelusid, kust lubatakse liitu tuua teatavate inimtoiduks ettenähtud loomade ja kaupade saadetisi toiduohutuse põhimõttest lähtuvalt kooskõlas määruse (EL) 2017/625 artikli 126 lõike 2 punktiga a.

Artikkel 2

Mõisted

Käesolevas määruses kasutatakse järgmisi mõisteid:

1) „värske liha“ – värske liha, nagu on määratletud määruse (EÜ) nr 853/2004 I lisa punktis 1.10;

2) „lihavalmistised“ – lihavalmistised, nagu on määratletud määruse (EÜ) nr 853/2004 I lisa punktis 1.15;

3) „liha“ – liha, nagu on määratletud määruse (EÜ) nr 853/2004 I lisa punktis 1.1;

4) „kodulinnud“ – kodulinnud, nagu on määratletud määruse (EÜ) nr 853/2004 I lisa punktis 1.3;

5) „ulukid“ – ulukid, nagu on määratletud määruse (EÜ) nr 853/2004 I lisa punktis 1.5.

6) „munad“ – munad, nagu on määratletud määruse (EÜ) nr 853/2004 I lisa punktis 5.1;

7) „munatooted“ – munatooted, nagu on määratletud määruse (EÜ) nr 853/2004 I lisa punktis 7.3;

8) „lihatooted“ – lihatooted, nagu on määratletud määruse (EÜ) nr 853/2004 I lisa punktis 7.1;

9) „töödeldud maod, põied ja sooled“ – töödeldud maod, põied ja sooled, nagu on määratletud määruse (EÜ) nr 853/2004 I lisa punktis 7.9;

10) „kahepoolmelised karploomad“ – kahepoolmelised karploomad (molluskid), nagu on määratletud määruse (EÜ) nr 853/2004 I lisa punktis 2.1;

11) „kalandustooted“ – kalandustooted, nagu on määratletud määruse (EÜ) nr 853/2004 I lisa punktis 3.1;

12) „toorpiim“ – toorpiim, nagu on määratletud määruse (EÜ) nr 853/2004 I lisa punktis 4.1;

13) „piimatooted“ – piimatooted, nagu on määratletud määruse (EÜ) nr 853/2004 I lisa punktis 7.2;

14) „ternespiim“ – ternespiim, nagu on määratletud määruse (EÜ) nr 853/2004 III lisa IX jao punktis 1;

15) „ternespiimatooted“ – ternespiimatooted, nagu on määratletud määruse (EÜ) nr 853/2004 III lisa IX jao punktis 2;

16) „konnakoivad“ – konnakoivad, nagu on määratletud määruse (EÜ) nr 853/2004 I lisa punktis 6.1;

▼M1

17) „teod“ – teod, nagu on määratletud määruse (EÜ) nr 853/2004 I lisa punktis 6.2 ja inimtoiduks ettenähtud mis tahes muud liiki teod Helicidae, Hygromiidae või Sphincterochilidae sugukonnast;

▼B

18) „sulatatud loomarasv“ – sulatatud loomarasv, nagu on määratletud määruse (EÜ) nr 853/2004 I lisa punktis 7.5;

19) „kõrned“ – kõrned, nagu on määratletud määruse (EÜ) nr 853/2004 I lisa punktis 7.6;

20) „želatiin“ – želatiin, nagu on määratletud määruse (EÜ) nr 853/2004 I lisa punktis 7.7;

21) „kollageen“ – kollageen, nagu on määratletud määruse (EÜ) nr 853/2004 I lisa punktis 7.8;

22) „mesi“ – mesi, nagu on määratletud Euroopa Parlamendi ja nõukogu määruse (EL) nr 1308/2013 ( 1 ) II lisa IX osa punktis 1;

23) „mesindustooted“ – mesindustooted, nagu on määratletud Euroopa Parlamendi ja nõukogu määruse (EL) nr 1308/2013 II lisa IX osa punktis 2;

24) „roomajate liha“ – roomajate liha, nagu on määratletud määruse (EL) 2019/625 artikli 2 punktis 16;

25) „putukad“ – putukad, nagu on määratletud määruse (EL) 2019/625 artikli 2 punktis 17.

Artikkel 3

Loetelu kolmandate riikide või nende piirkondade kohta, kust on lubatud liitu tuua kabiloomade värsket liha ja lihavalmistisi

Inimtoiduks ettenähtud kabiloomade värske liha ja lihavalmististe saadetisi lubatakse liitu tuua üksnes juhul, kui need on pärit sellistest kolmandatest riikidest või nende piirkondadest, kust on lubatud selliseid tooteid liitu importida vastavalt määruse (EL) nr 206/2010 artikli 14 punktile a.

Artikkel 4

Loetelu kolmandate riikide või nende piirkondade kohta, kust on lubatud liitu tuua kodulindude, silerinnaliste lindude ja looduslike uluklindude liha, kodulinnulihast valmistisi, mune ja munatooteid

Inimtoiduks ettenähtud kodulindude, silerinnaliste lindude ja looduslike uluklindude liha, kodulinnulihast valmististe, munade ja munatoodete saadetisi lubatakse liitu tuua üksnes juhul, kui need on pärit sellistest kolmandatest riikidest või nende piirkondadest, kust on lubatud selliseid tooteid liitu importida kooskõlas määruse (EÜ) nr 798/2008 ( 2 ) artikliga 3.

Artikkel 5

Loetelu kolmandate riikide või nende piirkondade kohta, kust on lubatud liitu tuua looduslike jäneslaste, looduslike maismaaimetajate (v.a kabiloomad ja jäneslased) ning tehistingimustes peetavate küülikute liha

Inimtoiduks ettenähtud looduslike jäneslaste, looduslike maismaaimetajate (v.a kabiloomad ja jäneslased) ning tehistingimustes peetavate küülikute liha saadetisi lubatakse liitu tuua üksnes juhul, kui need on pärit sellistest kolmandatest riikidest või nende piirkondadest, kust on lubatud selliseid tooteid liitu importida kooskõlas määruse (EÜ) nr 119/2009 artikliga 3.

Artikkel 6

Loetelu kolmandate riikide või nende piirkondade kohta, kust on lubatud liitu tuua lihatooteid ning töödeldud magusid, põisi ja sooli, välja arvatud vorstikestasid

Inimtoiduks ettenähtud lihatoodete ning töödeldud magude, põite ja soolte, välja arvatud vorstikestade saadetisi lubatakse liitu tuua üksnes juhul, kui need on pärit sellistest kolmandatest riikidest või nende piirkondadest, kust on lubatud selliseid tooteid liitu importida vastavalt otsuse 2007/777/EÜ artikli 3 punktile b.

Inimtoiduks ettenähtud vinnutatud/kuivatatud liha ja pastöriseeritud lihatoodete saadetisi lubatakse liitu tuua üksnes juhul, kui need on pärit sellistest kolmandatest riikidest või nende piirkondadest, kust on lubatud selliseid tooteid liitu importida vastavalt otsuse 2007/777/EÜ II lisa 3. osale.

Artikkel 7

Kolmandad riigid või nende piirkonnad, kust on lubatud liitu tuua vorstikesti

Inimtoiduks ettenähtud vorstikestade saadetisi lubatakse liitu tuua üksnes juhul, kui need on pärit sellistest kolmandatest riikidest või nende piirkondadest, kust on lubatud selliseid tooteid liitu importida vastavalt otsuse 2003/779/EÜ artiklile 1.

Artikkel 8

Loetelu kolmandate riikide või nende piirkondade kohta, kust on lubatud liitu tuua elusaid, jahutatud, külmutatud või töödeldud kahepoolmelisi karploomi, okasnahkseid, mantelloomi ja meritigusid

Inimtoiduks ettenähtud elusate, jahutatud, külmutatud või töödeldud kahepoolmeliste karploomade, okasnahksete, mantelloomade ja meritigude saadetisi lubatakse liitu tuua üksnes juhul, kui need on pärit I lisas loetletud kolmandatest riikidest või nende piirkondadest. Sellele vaatamata tuleb muude kammkarplaste kui vesiviljelusloomade sisikonnast ja sugunäärmetest täielikult eraldatud lähendajalihaste liitu toomist lubada ka sellise loeteluga hõlmamata kolmandatest riikidest.

Artikkel 9

Loetelu kolmandate riikide või nende piirkondade kohta, kust on lubatud liitu tuua muid kui artiklis 8 osutatud kalandustooteid

Inimtoiduks ettenähtud muude kui artiklis 8 osutatud kalandustoodete saadetisi lubataks liitu tuua üksnes juhul, kui need on pärit II lisas loetletud kolmandatest riikidest või nende piirkondadest.

▼M2

Artikkel 10

Loetelu kolmandate riikide või nende piirkondade kohta, kust on lubatud liitu tuua toorpiima, ternespiima, piimatoodete ja ternespiimapõhiste toodete saadetisi

Inimtoiduks ettenähtud toorpiima, ternespiima, piimatoodete ja ternespiimapõhiste toodete saadetisi lubatakse liitu tuua üksnes juhul, kui need on pärit sellistest kolmandatest riikidest või nende piirkondadest, kust on lubatud selliseid tooteid liitu importida vastavalt määruse (EL) nr 605/2010 artiklitele 2, 3 ja 4.

▼B

Artikkel 11

Loetelu kolmandate riikide või nende piirkondade kohta, kust on lubatud liitu tuua konnakoibi

Inimtoiduks ettenähtud konnakoibade saadetisi lubatakse liitu tuua üksnes juhul, kui need on pärit III lisas loetletud kolmandatest riikidest või nende piirkondadest.

▼M1

Artikkel 12

Loetelu kolmandate riikide või nende piirkondade kohta, kust on lubatud liitu tuua tigusid

Inimtoiduks ettenähtud tigude saadetisi lubatakse liitu tuua üksnes juhul, kui need on pärit käesoleva määruse III lisas loetletud kolmandatest riikidest või nende piirkondadest.

▼B

Artikkel 13

Loetelu kolmandate riikide või nende piirkondade kohta, kust on lubatud liitu tuua sulatatud loomarasva ja kõrneid

Inimtoiduks ettenähtud sulatatud loomarasva ja kõrnete saadetisi lubatakse liitu tuua üksnes juhul, kui need on pärit kolmandatest riikidest või nende piirkondadest, kust on lubatud lihatooteid liitu importida liitu vastavalt otsuse 2007/777/EÜ artikli 3 punkti b alapunktile i.

Artikkel 14

Loetelu kolmandate riikide või nende piirkondade kohta, kust on lubatud liitu tuua želatiini ja kollageeni

▼M1

1. Veistelt, lammastelt, kitsedelt, sigadelt ja hobuslastelt saadava inimtoiduks ettenähtud želatiini ja kollageeni saadetisi lubatakse liitu tuua üksnes juhul, kui need on pärit määruse (EL) nr 206/2010 II lisa 1. osa tabeli 1. veerus loetletud kolmandatest riikidest või Lõuna-Koreast, Malaisiast, Pakistanist või Taiwanist.

2. Kodulindudelt saadava inimtoiduks ettenähtud želatiini ja kollageeni saadetisi lubatakse liitu tuua üksnes juhul, kui need on pärit määruse (EÜ) nr 798/2008 I lisa 1. osa tabeli 1. veerus loetletud kolmandatest riikidest või Taiwanist.

▼B

3. Kalandustoodetest saadud inimtoiduks ettenähtud želatiini ja kollageeni saadetisi lubatakse liitu tuua üksnes juhul, kui need on pärit II lisas loetletud kolmandatest riikidest või nende piirkondadest.

4. Jäneslastelt ja muudelt looduslikelt maismaaimetajatelt kui kabiloomadelt saadud inimtoiduks ettenähtud želatiini ja kollageeni saadetisi lubatakse liitu tuua üksnes juhul, kui need on pärit määruse (EÜ) nr 119/2009 I lisa 1. osa tabeli 1. veerus loetletud kolmandatest riikidest või nende piirkondadest.

Artikkel 15

Loetelu kolmandate riikide või nende piirkondade kohta, kust on lubatud liitu tuua želatiini ja kollageeni tootmiseks kasutatavat toorainet

1. Veistelt, lammastelt, kitsedelt, sigadelt ja hobuslastelt saadava inimtoiduks ettenähtud želatiini ja kollageeni tootmiseks kasutatava tooraine saadetisi lubatakse liitu tuua üksnes juhul, kui need on pärit kolmandatest riikidest või nende piirkondadest, kust on lubatud liitu importida konkreetsete kabiloomade värsket liha kooskõlas määruse (EL) nr 206/2010 artikli 14 punktiga a.

2. Kodulinnulihast saadava inimtoiduks ettenähtud želatiini ja kollageeni tootmiseks kasutatava tooraine saadetisi lubatakse liitu tuua üksnes juhul, kui need on pärit määruse (EÜ) nr 798/2008 I lisa 1. osas loetletud kolmandatest riikidest või nende piirkondadest, kust on lubatud vastavate kodulinnuliikide liha importida kõnealuse lisa kõnealuse osa kohaselt.

3. Kalandustoodetest saadava inimtoiduks ettenähtud želatiini ja kollageeni tootmiseks kasutatava tooraine saadetisi lubatakse liitu tuua üksnes juhul, kui need on pärit II lisas loetletud kolmandatest riikidest või nende piirkondadest.

4. Jäneslastelt ja muudelt looduslikelt maismaaimetajatelt kui kabiloomadelt saadava inimtoiduks ettenähtud želatiini ja kollageeni tootmiseks kasutatava tooraine saadetisi lubatakse liitu tuua üksnes juhul, kui need on pärit määruse (EÜ) nr 119/2009 I lisa 1. osa tabeli 1. veerus loetletud kolmandatest riikidest või nende piirkondadest.

Artikkel 16

Loetelu kolmandate riikide või nende piirkondade kohta, kust on lubatud liitu tuua želatiini ja kollageeni tootmiseks kasutatavat töödeldud toorainet

1. Veistelt, lammastelt, kitsedelt, sigadelt ja hobuslastelt saadava inimtoiduks ettenähtud želatiini ja kollageeni tootmiseks kasutatava töödeldud tooraine saadetisi lubatakse liitu tuua üksnes juhul, kui need on pärit määruse (EL) nr 206/2010 II lisa 1. osa tabeli 1. veerus loetletud kolmandatest riikidest või Lõuna-Koreast, Malaisiast, Pakistanist või Taiwanist.

2. Kodulindudelt saadava inimtoiduks ettenähtud želatiini ja kollageeni tootmiseks kasutatava töödeldud tooraine saadetisi lubatakse liitu tuua üksnes juhul, kui need on pärit määruse (EÜ) nr 798/2008 I lisa 1. osa tabeli 1. veerus loetletud kolmandatest riikidest või Taiwanist.

3. Kalandustoodetest saadava inimtoiduks ettenähtud želatiini ja kollageeni tootmiseks kasutatava töödeldud tooraine saadetisi lubatakse liitu tuua üksnes juhul, kui need on pärit II lisas loetletud kolmandatest riikidest või nende piirkondadest.

4. Jäneslastelt ja muudelt looduslikelt maismaaimetajatelt kui kabiloomadelt saadava inimtoiduks ettenähtud želatiini ja kollageeni tootmiseks kasutatava töödeldud tooraine saadetisi lubatakse liitu tuua üksnes juhul, kui need on pärit määruse (EÜ) nr 119/2009 I lisa 1. osa tabeli 1. veerus loetletud kolmandatest riikidest või nende piirkondadest.

5. Määruse (EÜ) nr 853/2004 III lisa XIV jao I peatüki punkti 4 alapunkti b alapunktis iii osutatud želatiini ja kollageeni tootmiseks kasutatava töödeldud tooraine saadetisi lubatakse liitu tuua üksnes juhul, kui need on pärit sellistest kolmandatest riikidest või nende piirkondadest, kust on lubatud kõnealustest kaupadest saadud toorainet liitu tuua kooskõlas käesoleva määruse artikliga 15.

Artikkel 17

Loetelu kolmandate riikide või nende piirkondade kohta, kust on lubatud liitu tuua mett ja muid mesindustooteid

Inimtoiduks ettenähtud mee ja muude mesindustoodete saadetisi lubatakse liitu tuua üksnes juhul, kui need on pärit komisjoni otsuse 2011/163/EL ( 3 ) lisa veerus „Riik“ loetletud kolmandatest riikidest ning on kõnealuse lisa veerus „Mesi“ tähistatud märkega „X“.

Artikkel 18

Loetelu kolmandate riikide või nende piirkondade kohta, kust on lubatud liitu tuua teatavaid kõrgrafineeritud tooteid

Inimtoiduks ettenähtud kõrgrafineeritud kondroitiinsulfaadi, hüaluroonhappe, muude hüdrolüüsitud kõhre saaduste, kitosaani, glükoosamiini, laabi, kalaliimi ja aminohapete saadetisi lubatakse liitu tuua üksnes juhul, kui need on pärit järgmistest kolmandatest riikidest või nende piirkondadest:

1) kabiloomadelt saadud tooraine puhul määruse (EL) nr 206/2010 II lisa 1. osa tabeli 1. veerus loetletud kolmandad riigid või Lõuna-Korea, Malaisia, Pakistan või Taiwan;

2) kalandustoodetest saadud tooraine puhul kõik II lisas loetletud kolmandad riigid või nende piirkonnad;

3) kodulindudelt saadud tooraine puhul määruse (EÜ) nr 798/2008 I lisa 1. osa tabeli veerus 1 loetletud kolmandad riigid või territooriumid.

Artikkel 19

Loetelu kolmandate riikide kohta, kust on lubatud liitu tuua roomajate liha

Inimtoiduks ettenähtud roomajate liha saadetisi lubatakse liitu tuua üksnes juhul, kui need on pärit Šveitsist, ( 4 ) Botswanast, Vietnamist, Lõuna-Aafrikast või Zimbabwest.

▼M1

Artikkel 20

Loetelu kolmandate riikide või nende piirkondade kohta, kust on lubatud liitu tuua putukaid

Inimtoiduks ettenähtud putukate saadetisi lubatakse liitu tuua ainult juhul, kui sellised toiduained on pärit ja saadetud sellisest kolmandast riigist või selle piirkonnast, mis on loetletud käesoleva määruse IIIa lisas.

▼B

Artikkel 21

Loetelu kolmandate riikide või nende piirkondade kohta, kust on lubatud liitu tuua muid loomseid saadusi

Inimtoiduks ettenähtud muude kui artiklites 3–20 osutatud loomsete saaduste saadetisi lubatakse liitu tuua üksnes juhul, kui need on pärit järgmistest kolmandatest riikidest või nende piirkondadest:

1) kui need on saadud kabiloomadelt, siis määruse (EL) nr 206/2010 II lisa 1. osa tabeli 1. veerus loetletud kolmandad riigid või Lõuna-Korea, Malaisia, Pakistan või Taiwan;

2) kui need on saadud kodulindudelt, siis määruse (EÜ) nr 798/2008 I lisa 1. osa tabeli 1. veerus loetletud kolmandad riigid või Taiwan;

3) kui need on saadud kalandustoodetest, siis II lisas loetletud kolmandad riigid või nende piirkonnad;

4) kui need on saadud jäneslastelt ja looduslikelt maismaaimetajatelt (v.a kabiloomad), siis määruse (EÜ) nr 119/2009 I lisa 1. osa tabeli 1. veerus loetletud kolmandad riigid või nende piirkonnad;

5) kui need on saadud eri liikidelt, siis iga loomse saaduse puhul kolmandad riigid või nende piirkonnad, mis on loetletud käesoleva artikli punktides 1–4.

Artikkel 22

Komisjoni rakendusmääruse (EL) 2016/759 muutmine

Rakendusmäärust (EL) 2016/759 muudetakse järgmiselt:

1) artikkel 1 jäetakse välja;

2) I lisa jäetakse välja.

Artikkel 23

Kehtetuks tunnistamine

Otsus 2006/766/EÜ tunnistatakse kehtetuks. Viiteid otsusele 2006/766/EÜ käsitatakse viidetena käesolevale määrusele ja neid loetakse kooskõlas käesoleva määruse IV lisas esitatud vastavustabeliga.

Artikkel 24

Üleminekusätted

Kuni 20. aprillini 2021 lubavad liikmesriigid tuua oma territooriumile artiklis 7 osutatud vorstikestade saadetisi sellistest kolmandatest riikidest või nende piirkondadest, kust on lubatud selliseid saadetisi liitu importida vastavalt otsuse 2003/779/EÜ artiklile 1.

Artikkel 25

Jõustumine ja kohaldamine

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Seda kohaldatakse alates 14. detsembrist 2019.

Käesolev määrus on tervikuna siduv ja vahetult kohaldatav kõikides liikmesriikides.









I LISA







LOETELU KOLMANDATE RIIKIDE VÕI NENDE PIIRKONDADE KOHTA, KUST ON LUBATUD LIITU TUUA INIMTOIDUKS ETTENÄHTUD ELUSAID, JAHUTATUD, KÜLMUTATUD VÕI TÖÖDELDUD KAHEPOOLMELISI KARPLOOMI, OKASNAHKSEID, MANTELLOOMI JA MERITIGUSID (1) RIIGI ISO KOOD KOLMAS RIIK VÕI SELLE PIIRKONNAD MÄRKUSED AU Austraalia CA Kanada CH Šveits (2) CL Tšiili ▼M3 GB Ühendkuningriik (3) GG Guernsey ▼B GL Gröönimaa ▼M3 IM Mani saar JE Jersey ▼B JM Jamaika Ainult meriteod JP Jaapan Ainult külmutatud või töödeldud kahepoolmelised karploomad, okasnahksed, mantelloomad ja meriteod KR Lõuna-Korea Ainult külmutatud või töödeldud kahepoolmelised karploomad, okasnahksed, mantelloomad ja meriteod MA Maroko Liigi Acanthocardia tuberculatum töödeldud kahepoolmelistel karploomadel peab olema kaasas: a) täiendav terviseohutuse kinnitus vastavalt komisjoni määruse (EÜ) nr 2074/2005 (ELT L 338, 22.12.2005, lk 27) VI lisa V liite B osas esitatud näidisele ja b) analüüsitulemused, mis näitavad, et karploomad ei sisalda paralüütilist karploomamürki (PSP) tasemel, mida on võimalik biotesti meetodiga tuvastada. NZ Uus-Meremaa PE Peruu Ainult vesiviljelusest pärit, siseelunditest puhastatud kammkarplased (Pectinidae) TH Tai Ainult külmutatud või töödeldud kahepoolmelised karploomad, okasnahksed, mantelloomad ja meriteod TN Tuneesia TR Türgi US Ameerika Ühendriigid Washingtoni osariik ja Massachusetts UY Uruguay VN Vietnam Ainult külmutatud või töödeldud kahepoolmelised karploomad, okasnahksed, mantelloomad ja meriteod ( 1 ) Muu hulgas need, mis on hõlmatud kalandustoodete määratlusega Euroopa Parlamendi ja nõukogu määruse (EÜ) nr 853/2004 I lisa punktis 3.1 (ELT L 139, 30.4.2004, lk 55). ( 2 ) Vastavalt 21. juuni 1999. aasta Euroopa Ühenduse ja Šveitsi Konföderatsiooni vahelisele põllumajandustoodetega kauplemise kokkuleppele (EÜT L 114, 30.4.2002, lk 132). ( 3 ) Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, ei hõlma käesolevas lisas olevad viited Ühendkuningriigile Põhja-Iirimaad.









II LISA







LOETELU KOLMANDATE RIIKIDE VÕI NENDE PIIRKONDADE KOHTA, KUST ON LUBATUD LIITU TUUA MUID KUI I LISAGA HÕLMATUD KALANDUSTOOTEID RIIGI ISO KOOD KOLMAS RIIK VÕI SELLE PIIRKONNAD PIIRANGUD AE Araabia Ühendemiraadid AG Antigua ja Barbuda Ainult elusad homaarid AL Albaania AM Armeenia Ainult elusad looduslikud jõevähid, kuumtöödeldud mittetehistingimustes kasvatatud jõevähid ja külmutatud mittetehistingimustes kasvatatud jõevähid AO Angola AR Argentina AU Austraalia AZ Aserbaidžaan Ainult kaaviar BA Bosnia ja Hertsegoviina BD Bangladesh BJ Benin BN Brunei Ainult vesiviljelustooted BR Brasiilia BQ Bonaire, Sint Eustatius ja Saba BS Bahama BY Valgevene BZ Belize CA Kanada CG Kongo Vabariik Ainult kalandustooted, mis on merel püütud, (vajaduse korral) roogitud, külmutatud ja lõpp-pakendisse pakendatud CH Šveits (1) CI Côte d'Ivoire'i Vabariik CL Tšiili CN Hiina CO Colombia CR Costa Rica CU Kuuba CV Cabo Verde Vabariik CW Curaçao DZ Alžeeria EC Ecuador EG Egiptus ER Eritrea FJ Fidži FK Falklandi saared GA Gabon ▼M3 GB Ühendkuningriik (2) ▼B GD Grenada GE Gruusia ▼M3 GG Guernsey ▼B GH Ghana GL Gröönimaa GM Gambia GN Guinea Ainult kala, mis ei ole läbinud ühtki muud valmistamis- või töötlemistoimingut kui peade eemaldamine, rookimine, jahutamine ja külmutamine. Komisjoni otsusega 94/360/EÜ (EÜT L 158, 25.6.1994, lk 41) sätestatud füüsiliste kontrollide vähendatud sagedust ei kohaldata. GT Guatemala GY Guyana HK Hongkong HN Honduras ID Indoneesia IL Iisrael ▼M3 IM Mani saar ▼B IN India IR Iraan ▼M3 JE Jersey ▼B JM Jamaika JP Jaapan KE Keenia KI Kiribati Vabariik KR Lõuna-Korea KZ Kasahstan LK Sri Lanka MA Maroko MD Moldova Vabariik Ainult kaaviar ME Montenegro MG Madagaskar MK Põhja-Makedoonia MM Myanmar/Birma MR Mauritaania MU Mauritius MV Maldiivid MX Mehhiko MY Malaisia MZ Mosambiik NA Namiibia NC Uus-Kaledoonia NG Nigeeria NI Nicaragua NZ Uus-Meremaa OM Omaan PA Panama PE Peruu PF Prantsuse Polüneesia PG Paapua Uus-Guinea PH Filipiinid PM Saint-Pierre ja Miquelon PK Pakistan RS Serbia; ei hõlma Kosovot, nagu on määratletud Ühinenud Rahvaste Organisatsiooni Julgeolekunõukogu 10. juuni 1999. aasta otsuses nr 1244. RU Venemaa SA Saudi Araabia SB Saalomoni saared SC Seišellid SG Singapur SH Saint Helena; välja arvatud Tristan da Cunha ja Ascension Tristan da Cunha välja arvatud Saint Helena ja Ascension Ainult homaarid (värsked või külmutatud) SN Senegal SR Suriname SV El Salvador SX Sint-Maarten TG Togo TH Tai TN Tuneesia TR Türgi TW Taiwan TZ Tansaania UA Ukraina UG Uganda US Ameerika Ühendriigid UY Uruguay VE Venezuela VN Vietnam YE Jeemen ZA Lõuna-Aafrika ZW Zimbabwe ( 1 ) Vastavalt 21. juuni 1999. aasta Euroopa Ühenduse ja Šveitsi Konföderatsiooni vahelisele põllumajandustoodetega kauplemise kokkuleppele (EÜT L 114, 30.4.2002, lk 132). ( 2 ) Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, ei hõlma käesolevas lisas olevad viited Ühendkuningriigile Põhja-Iirimaad.









III LISA







LOETELU KOLMANDATE RIIKIDE VÕI NENDE PIIRKONDADE KOHTA, KUST ON LUBATUD LIITU TUUA MÄÄRUSE (EÜ) NR 853/2004 III LISA XI JAO KOHASELT INIMTOIDUKS VALMISTATUD KONNAKOIBI JA TIGUSID RIIGI ISO KOOD KOLMAS RIIK VÕI SELLE PIIRKONNAD PIIRANGUD AE Araabia Ühendemiraadid AL Albaania ▼M1 AM Armeenia ▼B AO Angola AR Argentina AU Austraalia AZ Aserbaidžaan BA Bosnia ja Hertsegoviina BD Bangladesh BJ Benin BR Brasiilia BQ Bonaire, Sint Eustatius ja Saba BS Bahama BY Valgevene BZ Belize CA Kanada CH Šveits (1) CI Côte d'Ivoire'i Vabariik CL Tšiili CN Hiina CO Colombia CR Costa Rica CU Kuuba CV Cabo Verde Vabariik CW Curaçao DZ Alžeeria EC Ecuador EG Egiptus ER Eritrea FJ Fidži FK Falklandi saared GA Gabon ▼M3 GB Ühendkuningriik (2) ▼B GD Grenada GE Gruusia ▼M3 GG Guernsey ▼B GH Ghana GL Gröönimaa GM Gambia GT Guatemala GY Guyana HK Hongkong HN Honduras ID Indoneesia IL Iisrael ▼M3 IM Mani saar ▼B IN India IR Iraan ▼M3 JE Jersey ▼B JM Jamaika JP Jaapan KE Keenia KI Kiribati Vabariik KR Lõuna-Korea KZ Kasahstan LK Sri Lanka MA Maroko MD Moldova Vabariik Ainult teod ME Montenegro MG Madagaskar MK Põhja-Makedoonia MM Myanmar/Birma MR Mauritaania MU Mauritius MV Maldiivid MX Mehhiko MY Malaisia MZ Mosambiik NA Namiibia NC Uus-Kaledoonia NG Nigeeria NI Nicaragua NZ Uus-Meremaa OM Omaan PA Panama PE Peruu PF Prantsuse Polüneesia PG Paapua Uus-Guinea PH Filipiinid PM Saint-Pierre ja Miquelon PK Pakistan RS Serbia; ei hõlma Kosovot, nagu on määratletud Ühinenud Rahvaste Organisatsiooni Julgeolekunõukogu 10. juuni 1999. aasta otsuses nr 1244. RU Venemaa SA Saudi Araabia SB Saalomoni saared SC Seišellid SG Singapur SH Saint Helena; välja arvatud Tristan da Cunha ja Ascension SN Somaalia SR Suriname SV El Salvador SX Sint-Maarten SY Süüria Ainult teod TG Togo TH Tai TN Tuneesia TR Türgi TW Taiwan TZ Tansaania UA Ukraina UG Uganda US Ameerika Ühendriigid UY Uruguay VE Venezuela VN Vietnam YE Jeemen ZA Lõuna-Aafrika ZW Zimbabwe ( 1 ) Vastavalt 21. juuni 1999. aasta Euroopa Ühenduse ja Šveitsi Konföderatsiooni vahelisele põllumajandustoodetega kauplemise kokkuleppele (EÜT L 114, 30.4.2002, lk 132). ( 2 ) Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, ei hõlma käesolevas lisas olevad viited Ühendkuningriigile Põhja-Iirimaad.

▼M1









IIIa LISA

LOETELU NENDE KOLMANDATE RIIKIDE VÕI NENDE PIIRKONDADE KOHTA, KUST ON LUBATUD LIITU TUUA PUTUKAID, NAGU ON OSUTATUD ARTIKLIS 20







Riigi ISO kood Kolmas riik või selle piirkonnad Märkused CA Kanada CH Šveits KR Lõuna-Korea ▼M2 TH Tai ▼M4 VN Vietnam

▼B









IV LISA







ARTIKLIS 23 OSUTATUD VASTAVUSTABEL Otsus 2006/766/EÜ Käesolev määrus Artikkel 1 Artikkel 8 Artikkel 2 Artikkel 9 Artikkel 3 — Artikkel 4 — I lisa I lisa II lisa II lisa